laion/Wikipedia-Exotic huggingface dataset:
Võ Thị Kim Phụng

Võ Thị Kim Phụng (sündinud 8. juunil 1993 Huếs) on vietnami maletaja, naiste suurmeister (2017). Võ on kahekordne Aasia naisjuunioride meister (2010, 2013). 2017. aastal tuli ta Chengdu Shis Aasia naiste malemeistriks. Ta pääses 2018. aastal Hantõ-Mansiiskis toimunud naiste maailmameistrivõistlustele (64 osavõtjat), kus kaotas avaringis Bela Hotenašvilile ja 32 parema hulka ei pääsenud. Võ sai FIDE-lt 2010. aastal naiste rahvusvahelise meistri ja 2017. aastal naiste suurmeistri nimetuse. Võ Thị Kim Phụng FIDE andmebaasis
Mjadeli kihistu

Mjadeli kihistu on ordoviitsiumi ladestu kihistu. Kihistut hakkasid esimesena eristama Viktor Puškin ja Jevlampijus Laškovas, aastal 1986. Kihistu on saanud nime Miadziełi linna järgi. Kihistu stratotüüp on Vangiški-205 puurauk (ka Braslav 205 puurauk), kus kihistu kivimid esinevad 482,7–484,9 meetril. Leedus eristatakse Mjadeli kihistut maa idaosas Selle ülemine osa kuulub Volhovi lademesse, alumine osa aga Billingeni lademesse. Kihistu esineb ka Valgevene loodeosas, kus seda loetakse Volhovi lademesse kuuluvaks. Kihistu koosneb glaukoniiti sisaldavast lubjakivist, argilliidist ja merglist. Kihistu suurim paksus on 1,5 meetrit. Mjadeli kihistu Eesti geokogude infosüsteemis (vaadatud 24.08.2019) Diversity and biostratigraphic utility of Ordovician brachiopods in the East Baltic, Linda Hints, David A. T. Harper, Juozas Paškevičius, 2018 LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 52
Vaata!Festival

Vaata!Festival on viipekeele festival, mis toimus 21. septembril 2019 Telliskivi Loomelinnakus Tallinnas. Festivali eesmärk on tõsta ühiskonna teadlikkust viipekeelsete kurtide kogukonna ja eesti viipekeele kui Eesti riigikeele olemasolust ning teadvustada eesti viipekeele ja viipekeelsete kurtide kogukonna eripära. 2018. aasta suve lõpus tuli viipekeelse aktivisti üleskutse peale kokku kaheksaliikmeline vabatahtlikest koosnev meeskond, et panna alus uuele traditsioonile. Idee autor tundis, et Eesti inimesed on üksteisest eraldatud. Nii on näiteks eesti viipekeele valdajate ja mittevaldajate puhul (eestikeelsed, venekeelsed, vene viipekeelsed), kes on küll füüsiliselt koos, kuid vaimselt üksteisest eraldatud. Vaimse eraldatuse tõttu on jäänud näiteks venekeelse ja eestikeelse kogukonna eest varjatuks viipekeelsete kurtide kultuur, traditsioonid, ajalugu, kombed ja väärtushinnangud. Olukord on vastastikune: nii polnud 2019. aastani viipekeelsed kaasatud näiteks eelkõige eestikeelsete aasta oodatuimale sündmusele, laulupeole, just tõlke puudumise tõttu. Samuti ei saanud viipekeelsed varem osa Eesti Vabariigi presidendi kõnedest. Eraldatuse põhjus on sageli eelkõige oskamatus üksteisega suhelda, hirm tundmatu ees või teadmatus viipekeelsete kogukonna olemasolust. Olukorra leevendamiseks on tarvis luua rohkem üritusi ja projekte, kuhu on kaasatud mõlemad kogukonnad. Noored otsustasid korraldada Vaata!Festivali, mille laiem eesmärk on märgata erinevusi meie hulgas ja tuua inimesi üksteisele lähemale. Nad soovivad tõsta ühiskonna teadlikkust viipekeelsete kurtide kogukonna ja eesti viipekeele kui Eesti riigikeele olemasolust ning teadvustada eesti viipekeele ja viipekeelsete kurtide kogukonna eripära. Vaata!Festival 2019 toimus 21. septembril 2019 Telliskivi Loomelinnakus. Osalejatel on võimalik õppida ja vahetult kogeda vabas õhkkonnas koos kõikide "rumalate küsimustega" eesti viipekeelt, vene viipekeelt, viipekeelsete kurtide kultuuri, traditsioone ja ajalugu. Keelebarjääri pärast ei ole tarvis muretseda, sest üritusel on olemas viipekeeletõlgid. Vaata!Festivalist on võimalik osa saada ka vene viipekeeles. Üritus on suunatud nii eesti viipekeele valdajatele kui ka mittevaldajatele. 2019. aasta Vaata!Festivali meeskonda kuulub inimesi, kelle emakeel on eesti viipekeel, vene viipekeel ja eesti keel. eesti viipekeel viipekeelte loend viipekeel Vaata!Festival. "Vaata!Festival 2019". Vaadatud 27.08.2019. Vaata!Festival. "Meeskond". Originaali arhiivikoopia seisuga 27.08.2019. Vaadatud 27.08.2019. Vaata!Festival Vaata!Festival Projekt "Vaata!Festival 2019" Hooandjas
Calhouni maakond

Calhouni maakond on mitmes Ameerika Ühendriikide osariigis. Calhouni maakond (Alabama) Calhouni maakond (Arkansas) Calhouni maakond (Florida) Calhouni maakond (Georgia) Calhouni maakond (Illinois) Calhouni maakond (Iowa) Calhouni maakond (Lõuna-Carolina) Calhouni maakond (Lääne-Virginia) Calhouni maakond (Michigan) Calhouni maakond (Mississippi) Calhouni maakond (Texas)
Hunnebergi mägi

Hunnebergi mägi on lavamägi Rootsi Västergötlandis. Tegemist on ühega kaheksateistkümnest sarnasest mäest selles piirkonnas. Mägi ulatub 90 meetrit ümbritsevast maastikust kõrgemale. Mäe pindala on umbkaudu 70 km². Kõrgeim koht on Utsiksplats mäe idaservas (154 m). Aastal 1351 muudeti mägi kuninglikuks jahialaks. Mäe nõlvadel on mitmeid käike ja koopaid, kust on murtud lubjakivi, antrakoniiti ja maarjaskilta (põlevkivi erim). Mäe järgi on nime saanud ordoviitsiumi Hunnebergi lade. Tetragraptus approximatuse esmakordne ilmumine Hunnebergi mäel Diabasbrotteti kivimurrus (tegemist on regionaalses geokronoloogias üleminekuga Varangu lademe kivimitelt Hunnebergi lademe kivimitele) märgib ordoviitsiumi stratigraafias piiri Tremadoci lademe ja Flo lademe vahel. Mäel asuvad Öjemossarna looduskaitseala, Grinnsjö domeenkaitseala, Halle- ja Hunnebergi platoode kaitseala ning Halle-ja Hunnebergi nõlvade kaitseala. Halle- och Hunneberg – en vägvisare. Vänersborg: Stiftelsen Bergagården. 1991. lk. 32. ISBN 91-630-0543-3 Stratigraafia terminoloogia GSSP Table - Paleozoic Era
Aruvälja (Pärnu)

Aruvälja on küla Pärnu maakonnas Pärnu linnas. Enne Eesti omavalitsuste haldusreformi 2017. aastal kuulus küla Audru valda. Maa-amet, vaadatud 21.11.2020. Statistikaamet, vaadatud 20.08.2023. Eesti haldus- ja asustusjaotuse klassifikaator, vaadatud 9.06.2014.
Stüssy

Stüssy on Ameerika rõivabränd, mille lõi 1980. aastal Shawn Stüssy, kes oli noorena lihtne surfikultuurist huvitatud mees. Shawn Stüssy pani kokku surfilaudu ja hakkas neile peale kirjutama oma perekonnanime. Peagi tuli tal mõte laiendada oma tegevusvaldkonda ja hakata lisaks surfilaudade tegemisele ka rõivaid kujundama. Ajaga sai tema bränd palju tähelepanu mitte ainult surfaritelt, vaid ka paljudelt teiselt rõivakultuuri inimestelt. Tänapäeval on Stüssy tuntud tootemark ka tänavarõivaste ja hiphopkultuuris. Shawn Stüssy asutas Stüssy aastal 1980. Ettevõte algusperioodil tegi ta surfilaudu, kuid hiljem hakkas looma ka särke, pükse ja mütse. Surfilaudadest alguse saanud tava kirjutada tootele oma signatuur kandus edasi ka rõivastele ning sellest sai Stüssy logo. Alguses müüs Shawn Stüssy oma tooteid ainult California osariigi Laguna Beachi aladel, kus ta ka elas. Hiljem, kui bränd oli tuntumaks saanud, laieneti edasi. Aastal 1988 jõudis bränd Euroopasse ja võitis paljude rõivamoe huviliste tähelepanu. Esimene Stüssy iseseisev pood avati 1991. aastal New Yorgis, nüüdseks on Stüssy poode maailmas üle 60. Eestis müüb Stüssy rõivaid kauplus Reede. Aastal 1984 sai Shawn Stüssy enda kõrvale partneriks sõbra Frank Sinatra Jr. Koos oli neil väga hea koostöö ning müüginumbrid läksid väga kiiresti kõrgeks. Teada on, et firma sai 1991. aastal 17 miljonit ja järgmisel aastal 20 miljonit dollarit kasumit, mis olid selle aja turu kohta suured summad. Tooted olid tihti välja müüdud ning Stüssy oli oma aja üks kiiremini kasvavaid rõivamärke. Stüssy kuulus ja originaalne logo, Shawn Stüssy perekonnanimi, on peaaegu igal Stüssy tootel peal. See teeb rõiva originaalseks ja äratuntavaks. Huvitav fakt Stüssy logo kohta on, et logo ei olnud üldsegi Shawn Stüssy välja mõeldud, vaid kasutatav signatuur oli hoopis tema onu allkiri. Stüssy algas surfilaudade brändina. Shawn Stüssy oli surfihuviline, kes vabal ajal ehitas ja pani kokku surfilaudu ja surfas ise ka. Igale surfilauale, mis ta kokku pani, jättis ta peale oma signatuuri, mis hiljem sai Stüssy logoks. Shawni plaan ei olnud tegelikult üldse Stüssyst teha rõivabränd. Et surfilauad paremini müüksid, hakkas ta ostetud surfilaudadele lisaks andma ka Stüssy logoga särke, et ta surfilauad saaksid rohkem tähelepanu ja tõstaksid rahva huvi. Ent Shawn ei osanud ette arvata, et rahvas hakkab ka tema rõivaid armastama. Sellise suvalise juhtumiga sündiski suur Stüssy rõivabränd, mille valikust leiab tänapäeval kõikvõimalikke kehakatteid. "How Shawn Stussy Created a Clothing Genre That Didn’t Exist Before". Highsnobiety. Vaadatud 05.03.2020. "The Oral History of Stüssy: Part 1" "Back in the Days – A Brand History Pt. 1: Stüssy E-pood reede.ee
Tjefo keel

Tjefo keel on Burkina Fasos räägitav keel, mis kuulub guri keelkonda. Tjefo keel on ohustatud, 1995. aasta andmetel rääkis seda 1000 inimest. https://www.ethnologue.com/language/tiq http://endangeredlanguages.com/lang/3818
IC 4406

IC 4406 on planetaarudu, mis asub Hundi tähtkuju läänepiiril. Planetaarudul on tolmupilved ja see on toorikujuline. Kuna Maalt on IC 4406 vaadeldav küljepealt, siis jääb ekslik mulje, et see on ristkülikukujuline. IC 4406 asub Maast 2000 valgusaasta kaugusel. "A Twinkle in the Wolf's Eye – IC 4406: A Hubble Visualization by Jukka Metsavainio". University Today. Vaadatud 27. august 2019. "IC 4406". NASA APOD. Vaadatud 27. august 2019.
NGC 3242

NGC 3242 (ka Jupiteri kummitus) on planetaarudu, mis asub Hüdra tähtkujus. Udukogu avastas 7. veebruaril 1785 William Herschel. 1830. aastatel vaatles seda John Herschel, kes lisas selle General Catalogue'i kui GC 2102, milles New General Catalogue's sai NGC 3242. NGC 3242 asub Maast umbes 1800 valgusaasta kaugusel ja selle diameeter on kaks valgusaastat. "NGC 3242". ESA Hubble Space Telescope. Vaadatud 28. august 2019.[alaline kõdulink] "NGC 3242". Messier SEDS. Vaadatud 28. august 2019.
NGC 3314

NGC 3314 on kaks teineteisega kattuvat spiraalgalaktikat, mis asuvad Hüdra tähtkujus. NGC 3314 avastas 24. märtsil 1835 John Herschel. Galaktikad asuvad Maast 117 ja 140 miljoni valgusaasta kaugusel ning 1999. aastal avastati, et need ei mõjuta teineteist. Galaktikate unikaalne paigutus võimaldab astronoomidel uurida Maale lähema galaktika (NGC 3314a) tähtedevahelise tolmu omadusi, sest tolm paistab kaugema galaktika (NGC 3314b) taustal tumedana. "NGC 3314". Courtney Seligman. Vaadatud 28. august 2019. "Seeing Galaxies though Thick and Thin. IV. The Superimposed Spiral Galaxies of NGC 3314". Cornell University. Vaadatud 28. august 2019.
Agur Benno

Agur Benno (sündinud 29. mail 1967) on Eesti sõjaväelane ja tõlkija. Ta lõpetas 1993. aastal Tartu Ülikooli filosoofiateaduskonna ajaloo erialal ja täiendas end aastatel 1993–1995 Saksamaal Göttingeni ülikoolis. 2021. aasta sügisest on ta Tartu Ülikooli doktorant. Agur Benno töötas aastatel 1995–2001 Eesti Välisministeeriumis. Aastail 2001–2020 ja 2024 -- Eesti Kaitseväe tegevteenistuses, sellest aastail 2015–2020 kaitseatašee abi Eesti suursaatkonnas Moskvas, a-st 2024 Eesti suursaatkonnas Kiievis. Yuriko Onodera (1907–1998) Kindral, kes ei soovinud sõda: Makoto Onodera – Jaapani sõjaväeatašee Riias, Tallinnas ja Stockholmis; Eesti Entsüklopeediakirjastus, 2007 Erwin Rommel (1891–1944) Jalavägi ründab: elamus ja kogemus; Tänapäev, 2012 Berend von Uexküll (1793–1870) Sõjas ja armastuses: Boris Uxkulli päevaraamat Napoleoni ajastust / ümber töötanud ja välja andnud vabahärra Jürgen-Detlev von Uexküll; Varrak, 2015 Woldemar von Löwenstern (1776–1858) Ühe liivimaalase mälestused (aastatest 1790–1815); Tallinn: Varrak, 2017 Moritz von Kotzebue (1789–1861) Teekond Pärsiasse ; Tallinn: Kultuurileht, 2018 Ernst Jünger (1895–1998) Metsasalu 125: 1918. aasta kaitsekraavilahingute kroonika; Tallinn: Argo, 2019 Moritz von Kotzebue (1789–1861) Vene sõjavang prantslaste seas; Tallinn: Kultuurileht 2021 Baltisakslaste mälestusi Eesti Vabadussõjast; Tallinn: Argo 2023 Karsten Brüggemann (1965). Eesti Vabariigi loomine ning "ühtse ja jagamatu Venemaa" lõpp. Vene kodusõja Petrogradi rinne 1918–1920; Tallinn: Argo 2023 Siegfried von Vegesack (1888–1974) Tõlgina idas 1942–1943; Tallinn, EKSA 2023 Friedrich Kress von Kressenstein. Minu missioon Kaukaasias. I–II . AKADEEMIA nr. 6-7 – 2010. Järelsõna : Saksa ekspeditsiooniväed Musta mere rannikul 1918. a. Agur Benno Gustav Knorring. Meenutusi keiserlikust Venemaast ja Eestist. I–III . AKADEEMIA nr. 9–11 – 2013. Ernst Jünger. Sturm. I–II . AKADEEMIA nr. 1 ja 3 – 2016. Aleksei Baiov (1871-1935). Vene sõjateadusest; Vene sõjaline doktriin; Sõjakunsti ajalugu kui teadus. Teoses: Igor Kopõtin. Rahvusliku sõjakunsti otsingul. Professor Aleksei Baiov ja tema sõjateaduslik pärand. Eesti sõjaline mõte 1920-1940. Kaitseväe Akadeemia. EMA Occasional Papers 18/2023.Tartu 2023. Eduard von Löwenstern (1790-1837). Krahv Pahleni ratsanikega Napoleoni vastu. Vene kindrali Eduard von Löwensterni mälestused. Tallinn, Argo 2024
Tessaalia tasandik

Tessaalia tasandik ehk Tessaalia madalik (kreeka keeles Θεσσαλική πεδιάδα või Θεσσαλικός κάμπος) on tasandik Kreekas, mis vastab ajaloolisele piirkonnale Tessaaliale. See asub Olümpose (põhjas), Píndose (läänes), Óssa (idas) ja Óthryse (lõunas) vahelises nõos ja ulatub Egeuse mereni. Tasandik on umbes 80 km pikkune ja kuni 60 km laiune. Kõrgus on valdavalt umbes 100 m, keskosas on künkad ja madalad mäed kõrgusega kuni 500 m. Viljaka tasandiku on moodustanud peamiselt Pineióse ja selle harujõgede alluuvium. Suur osa Tessaalia tasandikust on tihedalt asustatud ja maa on üles haritud (teravili, aiandus). Suuremad linnad on Lárisa, Tríkala ja Kardítsa.
Pineiós

Pineiós (kreeka keeles Πηνειός) on jõgi Kreekas. Jõgi on nime saanud vanakreeka jumaluse Peneiόsi järgi. Pineiós algab Píndose mäestikust, voolab valdavalt Tessaalia tasandikul ja suubub Egeuse merre. Jõe pikkus on 205 km ja valgala pindala 9500 km². Jõe ääres asub Lárisa. "Greece in figures". Originaali arhiivikoopia seisuga 16. aprill 2023. Vaadatud 17. aprillil 2023.  Pineiós – pildid, videod ja helifailid Wikimedia Commonsis
Pringi

Pringi on Eestis mitme küla nimi: Pringi, küla Harju maakonnas Viimsi vallas Pringi, küla Valga maakonnas Otepää vallas Pringi on perekonnanimi. Pringi, Bert (sündinud 6. juulil 1976) on eesti laulja.
UEFA Intertoto karikavõistlused

UEFA Intertoto karikavõistlused (ametlikult UEFA Intertoto Cup) oli suveperioodil Euroopa jalgpalliklubide vahel peetav võistlus. Intertoto karikavõistlused toimusid alates aastast 1961 jalgpalli spordiennustuste firmade toetusel, et need saaksid oma tööd ka suvel jätkata. Aastast 1995 korraldas võistlusi UEFA, ja võitjad said pääsu UEFA karikavõistlustele. Pärast 2008 hooaja pääsevad klubid, kes varem osalesid Intertoto karikavõistlustel, otseselt UEFA Euroopa Liigasse.
Kaasiku (Lääne-Nigula)

Kaasiku on küla Lääne maakonnas Lääne-Nigula vallas. Enne Eesti omavalitsuste haldusreformi 2017. aastal kuulus küla Martna valda. Kaasiku Kalmumägi Maa-amet, vaadatud 21.11.2020. Statistikaameti statistika andmebaas, vaadatud 15.07.2023. Eesti haldus- ja asustusjaotuse klassifikaator, vaadatud 9.06.2014.
Billingeni mägi

Billingeni mägi on lavamägi Rootsi Västergötlandis. Tegemist on ühega kaheksateistkümnest sarnasest mäest selles piirkonnas. Mäe kõrgus on 304 meetrit. Mäe pikkus on 23, laius 11 km. Mägi koosneb Kambriumi, Ordoviitsiumi ja Siluri settekivimitest, mida katab Permis Oslo rifioru tekkel moodustunud diabaas. Billingeni mäe lubjakivi on kasutatud tsemendi valmistamiseks, murtud on ka diabaasi ja kaevandatud maarjaskilta (põlevkivi erim). Mäes on ka mitmeid looduslikke koopaid. Mäe jalamile rajati Skövde linn, millest osa on ehitatud nüüdseks ka mäele. Billingeni mäelt langeb alla Silverfalleni juga. Mäe järgi on nime saanud ordoviitsiumi Billingeni lade. Mäel asub 14 looduskaitseala. "Min karta". Lantmäteriverket. Vaadatud 5. juulil 2021. Magnusson, Thomas; Peter A. Sjögren (2004). Billingen. lk. 202. ISBN 91-0-010680-1
Metsasarvemängijate loend

Siin on loetletud metsasarvemängijaid. # A B C D E F G H I J K L M N O P Q R S Š Z Ž T U V W Õ Ä Ö Ü X Y - Martin Akkermann - Aleksander Aleksejev - Rait Erikson - Urmas Himma - Kalle Kauksi - Ekke Kivistik - Kalervo Kulmala - Tõnu Künnapas Joel Ots - Kaido Otsing - Jan Pentšuk - Riina Purga - Valdek Põld - Ado Tamm - Vigo Uusmäe - Mattias Vihmann
Kárášjohka kirik

Kárášjohka kirik (norra keeles Karasjok kirke, põhjasaami keeles Kárášjoga girku) on kirik Norra põhjaosas Troms og Finnmargi maakonnas Kárášjohka vallas Kárášjohkas. Kárášjohka kirik on aastal 1974 valminud, arhitekt Odd Østbye projekteeritud kirik. Seal on 336 istekohta. Karasjok kirke Den Norske Kirke. Vaadatud 28. August 2019
Latorpsbruk

Latorpsbruk on küla Rootsis Örebro lääni Örebro vallas Tysslinge distriktis. Asulasse rajati 1640. aastal hõbedatöötlemise koda. 1773. aastal hakati seal valmistama maarjat. 1859. aastani oli sealne maarjatööstus suurim maarjavalmistaja Rootsis. Küla lähistele Kilsbergeni ahelikku rajati ka paemurd. Külas hakkas tegutsema ka saekaater, mille omanik oli AB Latorp. Saekaatrile kuuluvad maad eraldati 1848. aastal Latorpi mõisaks, mille häärberi juures asunud väike asula kandis nime Latorp. 1990. aastal liideti see Latorpsbrukiga. 1897. aastal avati Örebro–Svartå raudtee, millel oli ka Latorpsbruki raudteejaam. Jaamast algas 5,4 kilomeetri pikkune harutee, mis viis Garphyttanisse sealse tehase juurde. Latorpi järgi on nime saanud ordoviitsiumi Latorpi lade. Tätorter 2015; befolkning 2010–2018, landareal, andel som överlappas av fritidshusområden, Statistiska centralbyrån, 5 aprill 2017
NGC 1501

NGC 1501 on planetaarudu, mis asub Kaelkirjaku tähtkujus. Udu avastas 3. novembril 1787 William Herschel. Planetaarudu asub Maast umbes 4240 valgusaasta kaugusel. NGC 1501 on märkimisväärselt uuritud, sest selle keskel näib olevat muutlik täht, mille heledus muutub tavaliselt poole tunni jooksul. Muutlikud tähed pole ebatavalised, kuid tavaliselt ei asu need planetaarududes. "NGC 1501". Courtney Seligman. Vaadatud 28. juuli 2019. "Hubble View of Bubbly Nebula". NASA. Vaadatud 28. juuli 2019.
Daily News (Tai)

Daily News (tai keeles เดลินิวส์; tõlkes Igapäevased Uudised) on Bangkokis ilmuv laiaformaadiline (broadsheet) ajaleht. Ajalehe asutas Daily Mail Wan Chani nime all Saeng Hetrakul (แสง เหตระกูล) 1964. aasta juunis. Thongtep, Watchiranont; Pratruangkrai, Petchanet (19. november 2016). "Newspapers covering HM's death become collector's items". The Nation. Originaali arhiivikoopia seisuga 10. jaanuar 2017. Vaadatud 9. jaanuar 2017. Ametlik koduleht
NGC 1502

NGC 1502 on umbes 45 tähest koosnev hajusparv, mis asub Kaelkirjaku tähtkujus. Parve avastas 3. novembril 1787 William Herschel. NGC 1502 asub Maast 3300 valgusaasta kaugusel. "NGC 1502". Courtney Seligman. Vaadatud 28. august 2019. "The open cluster NGC 1502". In The Sky. Vaadatud 28. august 2019.
Cynefin

Cynefin on raamistik, mis aitab kaasa otsuste tegemisele. Raamistiku mõtles 1999. aastal välja Dave Snowden, kes töötas IBM-is. Raamistikku on kirjeldatud ka kui "mõistuspärasuse mehhanismi". Cynefin on kõmrikeelne sõna, mis tähendab elukohta. Cynefini raamistik pakub viit otsustuskonteksti või -domeeni – "ilmselge" (kuni 2014 tuntud kui "lihtne"), "keeruline", "kompleksne", "kaootiline" ja "korrapäratu" – mis aitavad juhtidel identifitseerida situatsioone ja mõista enda ja teiste inimeste käitumist.
Alpha Camelopardalis

Alpha Camelopardalis (ka Alpha Cam, α Camelopardalis, α Cam) on O-klassi ülihiid, mis asub Kaelkirjaku tähtkujus. Tähe näiv tähesuurus on 4,3 ja see on tähtkuju heleduselt kolmas täht. Alpha Camelopardalis on tähtkuju kaugeim täht, asudes Maast umbes 6272 valgusaasta kaugusel. Tähe mass on 31 Päikese massi ja selle raadius on Päikesest 37 korda suurem. Alpha Camelopardalis eraldab Päikesest 530 000 korda rohkem valgust ja eraldab nõrka röntgenikiirgust. "Alpha Camelopardalis (9 Camelopardalis) Star Facts". Universe Guide. Vaadatud 28. august 2019. "Alpha Cam". STARS. Vaadatud 28. august 2019.
Carrolli maakond

Carrolli maakond on mitmes Ameerika Ühendriikide osariigis. Carrolli maakond (Arkansas) Carrolli maakond (Georgia) Carrolli maakond (Illinois) Carrolli maakond (Indiana) Carrolli maakond (Iowa) Carrolli maakond (Kentucky) Carrolli maakond (Maryland) Carrolli maakond (Mississippi) Carrolli maakond (Missouri) Carrolli maakond (New Hampshire) Carrolli maakond (Ohio) Carrolli maakond (Tennessee) Carrolli maakond (Virginia)
Cedari maakond

Cedari maakond on mitmes Ameerika Ühendriikide osariigis. Cedari maakond (Iowa) Cedari maakond (Missouri) Cedari maakond (Nebraska) Cedari maakond (Washington)
Alexandra Connaught

Alexandra Victoria Alberta Edwina Louise Connaught (sündinud Duff; 17. mai 1891 Richmond (London) – 26. veebruar 1959 London) oli Briti kuningliku perekonna liige, Edward VII tütretütar. Alexandra ja tema õde Maud Carnegie olid ainsad Briti monarhi tütretütred, kes said Suurbritannia ja Iirimaa printsessi tiitli nimetusega "kõrgus". Alexandra isa oli Fife'i 1. hertsog Alexander Duff ning ema printsess Louise, kuningas Edward VII ja kuninganna Alexandra vanim tütar. Kuninganna Victoria pojatütretütrena ei kuulunud Alexandrale sünni järgi tiitel "Suurbritannia printsess" ega "kuninglik kõrgus". Selle asemel oli ta hertsogi tütrena leedi Alexandra Duff. Sünnihetkel oli ta troonipärilusjärjestuses neljandal kohal. 1889. aastal oli Alexandra isast saanud Fife'i hertsog ja MacDuffi markii. Kui sai selgeks, et hertsogil ei sünni enam poega, tegi kuninganna Victoria 1900 temast uuesti Fife'i hertsogi ja MacDuffi markii. Teist hertsogkonda sai pärandada ka naissoost pärijale, kui meessoost pärija puudus. 5. novembril 1905 sai Alexandra emast kuninglik printsess. Seejärel tegi Edward VII Alexandrast ja tema õest Maudist Suurbritannia ja Iirimaa printsessid tiitliga "kõrgus". Sellest peale oli Alexandra "Tema Kõrgus Fife'i printsess Alexandra". Ta ei saanud seda tiitlit isalt, vaid valitsevalt monarhilt. 1911. aasta detsembris elasid Duffid Maroko lähedal üle laevaõnnetuse. Ehkki keegi viga ei saanud, haigestus hertsog kopsupõletikku ning suri 22. jaanuaril 1912 Egiptuses Aswānis. Alexandrast sai Fife'i hertsoginna ja MacDuffi krahvinna. 1910. aasta paiku alustas Alexandra suhet Kreeka printsi Christophorosega, kes oli Alexandra emapoolse vanaema (kuninganna Alexandra) vennapoeg. Kuigi Alexandra ja Christophoros lootsid abielluda, katkestati kihlus, kuna kummagi vanemad polnud abieluga nõus. 15. oktoobril 1913 abiellus Alexandra prints Arthur Connaughtiga St Jamesi palees. Arthur oli kuninganna Victoria vanuselt kolmanda poja Arthuri ainus poeg. See oli teine abielu, mis sõlmitud Suurbritannia printsi ja printsessi vahel. Eelmine oli sõlmitud 1816 ja jäänud lastetuks. Abielupaaril oli üks laps: Alastair Connaught, hilisem McDuffi krahv ja teine Connaughti hertsog (9. august 1914 – 26. aprill 1942). Pärast abiellumist oli Alexandra "Tema Kuninglik Kõrgus Connaughti printsess Arthur" või, mõningates ametlikes dokumentides "Tema Kuninglik Kõrgus Connaughti printsess Arthur (Fife'i hertsoginna)". Sellega jälgiti traditsiooni, mille kohaselt naine võtab oma abikaasa tiitli ja nimetuse, ehkki Alexandrale kuulus ka isiklik tiitel. Esimese maailmasõja ajal töötas Alexandra õena Saint Mary haiglas Londonis. Kui Arthurist sai 1920 Lõuna-Aafrika kindralkuberner, sõitis Alexandra temaga koos Pretoriasse ning töötas kohalikes haiglates. Inglismaale naasid nad 1923. aastal. 1937–1944 oli Alexandra riiginõunik. Ta suri oma kodus Londonis Primrose Hillis 1959 ning maeti Mar Lodge'i kabelisse. Kuna Alexandra ainus laps, hertsogkonna pärija Alastair oli surnud 1942, läks Fife'i hertsogkond edasi Alexandra õepojale James Carnegiele.
Cherokee maakond

Cherokee maakond on mitmes Ameerika Ühendriikide osariigis. Cherokee maakond (Alabama) Cherokee maakond (Georgia) Cherokee maakond (Iowa) Cherokee maakond (Kansas) Cherokee maakond (Lõuna-Carolina) Cherokee maakond (Oklahoma) Cherokee maakond (Põhja-Carolina) Cherokee maakond (Texas)